Opätovná bolesť a červenanie pri dorastaní nechtu po chirurgickom zákroku
Dobrý deň, pred mesiacom mi strhli časť nechtu na boku chirurgický. Rana sa mi pekne zapojila nebolo to zapálené. Teraz mi trošku dorastá nechet a problém je späť. Opäť červený bok palca a bolestivý . Hnis tam zatiaľ nie je . Je to normálne pri dorastani? Treba ísť k lekárovi ? Dakujem
Dobrý deň,
ďakujeme za Vašu otázku.
Na základe Vášho popisu nie je vylúčený opätovný návrat zarastania nechtu, čo je po chirurgickom zákroku častý problém. Odporúčam Vám na dané miesto použiť kúpele z repíka, ktorý je známy pre svoje protizápalové, antiseptické a antibakteriálne vlastnosti. Taktiež je možné použiť dezinfekciu, napr. Betadine, ktorý pôsobí proti vírusom, baktériám, plesniam a prvokom. Ak sa príznaky nezlepšia do 2–3 dní, alebo nastane zhoršenie (zosilní sa bolesť, opuch, objaví sa hnis), obráťte sa na lekára.
Prajem skorú úľavu od ťažkostí.
S pozdravom
PharmDr. Veronika Kiabová